108 IVAN KUKULJEVIĆ SAKCINSKI, 
IX. 
Ratovanje g. 1743. 
Dok se ovo sbivaše kod kuće i dok se nove banderijalske čete 
tekar iz nova sastavljahu, odoše i ove godine pomočne čete iz 
Krajine hrvatske i slavonske u Bavarsku, Česku i u Italiju. 
U bavarskom zboru generala Kevenbhiillera bijaše početkom god. 
1143. preko sedamnaest tisuća Hrvata, i to 3800 Varaždinaca pod 
pukovnikom Minskim, 8000 karlovačkih krajišnika pod Nadaždom 
i Strasoldom, sa 2000 Posavaca i 3300 Trenkovih pandura. U 
Českoj kod zbora kneza Lobkovica bijahu do 4000 Ličana, Va- 
raždinaca i Posavaca. Nad čitavom austrijskom vojskom, sastojećom 
iz 68.000 vojnika, zapoviedao je princip Karlo Lorenski, dočim je 
Franceze vodio maršal Broglić, a Bavarce feldzeugmeister Minuzzi. 
Glavna borba zametnula se g. 1743. u Bavarskoj proti sjedinjenim 
Bavarcem i Francezom. Hrvatske čete odlikovahu se ponajprije u 
bitci kod Simbacha i Braunove dne 9. svibnja. O potonjoj bitci 
javi dne 18. svibnja bečko ratno vieće banu hrvatskomu, da je od 
neprijatelja palo više tisuća ljudih, a medju zasužnjenimi da se na- 
lazi general Minuzzi, kao i generali Preysing i Gabrieli. S toga bi 
naredjeno, da se po čitavoj monarkiji proslavi pobjeda s Tedeumom 
i pucnjavom iz velikih i malih topova.' U toj bitci proslavili se 
medju Hrvati ponajbolje krajiški husari i Posavci pod Berlihin- 
genom. Od posljednjih pade medju drugimi kapetan Erpašić sa 19 
momaka, ali i oni uhvatiše jednog neprijateljskog satnika, jednog 
poručnika i 80 momaka.* Dva dana prije ove bitke osvojili su Li- 
čani pod majorom Rafaelisom grad Auerberg, razijerali Bavarce 
kod Streihena i zarobili jednog satnika sa 47 momaka. Nadalje 
proslave se Hrvati kod osvojenja grada Dingolfinga (17. svibnja) 
i Landave na Izru (18. svibnja). Isto tako kod jurišanja grada De- 
gendorfa, u koji prodrieše Ličani i Grenadiri prvi. Taj veoma 
dobro utvrdjeni grad branio je francezki general Conti sa 6000 
vojnika, a Hrvate vodio je general grof Braun (Brown) s pukov- 
nici grofom Petacijem, Frankinijem i Gilanijem. Pod pukovnikom 
Litvićem oteli su Karlovčani Frauenstein i suzbijali zajedno s Va- 
raždinci i Trenkovimi panduri Bavarce na svih stranah, dočim iz 
Tirola opet druge čete Karlovčana pod generalom Herberšteinom, 
1 Acta ban. 1748. br. 142. | 
2 Izvanrednim junačtvom odlikovao se gradiškanski barjaktar Mato 
Brižić, koj svojom rukom smaknu devet neprijatelja. 
